O dubă care transporta mobilă a luat foc, luni seara, pe DN7, în județul Vâlcea.
Echipajele de pompieri au ajuns la scurt timp la fața locului și au stins flăcările. Incendiul nu a provocat victime, dar traficul a fost blocat. După ce pompierii au stins focul, circulația s-a reluat, conform Adevărul.
"Incendiu autoutilitară pe DN7 Vâlcea în localitatea Milcoiu. Este vorba de o dubă încărcată cu mobilă. A fost alocată o autospecială de stingere din cadrul Detașamentului de pompieri Râmnicu Vâlcea", a anunțat purtătorul de cuvânt al Inspectoratului Județean pentru Situații de Urgență (ISU) Vâlcea.
Alt incident a mai avut loc la începutul acestei săptămâni în județul Vâlcea, când două mașini s-au ciocnit, în municipiul Râmnicu Vâlcea. Trei persoane au fost implicate în accident și, din fericire, niciuna nu a fost încarcerată.